Държавен вестник, бр. 22, 2014 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  22
чл. 70 от Регламент (ЕС) № 601/2012. Квоти, 
които вече са били предадени, не могат да 
бъдат предавани отново.
(2) Квоти за емисии от авиационни дейности 
може да бъдат предавани само от авиационни 
оператори.
(3) Операторът изпълнява задължението си 
по ал. 1 само с квоти, издадени от компетентен 
орган на държава – членка на Европейския 
съюз, или с квоти, издадени от други държави, 
посочени в анекс Б към Протокола от Киото, 
които са ратифицирали протокола и с които 
Европейският съюз е сключил споразумение 
за взаимното признаване на квоти между 
ЕСТЕ и другите схеми за търговия с емисии 
на парникови газове. Операторът не може да 
изпълни задължението си по ал. 1 с квоти по 
чл. 46, ал. 1.
(4) Задължението по ал. 1 не възниква по 
отношение на емисии, за които съответните 
оператори удостоверят пред изпълнителния 
директор на ИАОС, че са улавяни и прех­
върляни за постоянно съхранение в обект, за 
който има издадено разрешение за съхранение 
съгласно Закона за съхранение на въглероден 
диоксид в земните недра.
(5) Оператор на инсталация или авиаци­
онен оператор, неизпълнил задължението си 
за предаване на квоти по ал. 1, е длъжен да 
предаде недостигащото количество квоти през 
следващата година независимо от санкцията 
по чл. 76.
Чл. 49. (1) Операторите на инсталации и 
авиационните оператори могат да използват 
кредити в рамките на ЕСТЕ при условията 
и в размерите, определени в Регламент (ЕС) 
№ 1123/2013 на Комисията от 8 ноември 
2013 г. за определяне на права за междуна­
родни кредити съгласно Директива 2003/87/
ЕО на Европейския парламент и на Съвета 
(OB, L 299/32 от 9 ноември 2013 г.), наричан 
по-нататък „Регламент (ЕС) № 1123/2013“.
(2) Максималният размер на кредитите, 
които операторите на инсталации може да 
използват в рамките на ЕСТЕ за периода 
2008 – 2020 г., е в размер до 12,507 на сто 
от разпределените им квоти за периода 
2008 – 2012 г. плюс процент, определен в 
Регламент (ЕС) № 1123/2013.
(3) Министърът на околната среда и водите 
изчислява и публикува размера на кредитите, 
които всеки оператор на инсталация може да 
използва в рамките на ЕСТЕ в съответствие 
с ал. 1, и уведомява Европейската комисия 
в съответствие с член 59 от Регламент (ЕС) 
№ 389/2013 на Комисията от 2 май 2013 г. за 
създаване на Регистър на ЕС съгласно Дирек­
тива 2003/87/ЕО на Европейския парламент 
и на Съвета и решения № 280/2004/ЕО и 
№ 406/2009/ЕО на Европейския парламент 
и на Съвета и за отмяна на регламенти (ЕС) 
№ 920/2010 и (ЕС) № 1193/2011 на Комисията 
(OB, L 122/1 от 3 май 2013 г.), наричан по-
нататък „Регламент (ЕС) № 389/2013“.
(4) Министърът на околната среда и водите 
актуализира ежегодно и размера на креди­
тите, които всеки оператор на инсталация и 
авиооператор може да използва в рамките на 
ЕСТЕ. Всяка промяна в допустимия размер 
на кредити по проекти се докладва на Евро­
пейската комисия.
(5) Лицата по ал. 1 нямат право да използ­
ват кредити в рамките на ЕСТЕ, получени в 
резултат на намаления на емисии на парни­
кови газове от:
1. проекти за функциониране на ядрени 
съоръжения;
2. проекти за дейности по земеползване, 
промяна в земеползването и горското сто­
панство;
3. проекти, предвидени в Регламент (ЕС) 
№ 550/2011.
(6) Сертифицирани единици редуцирани 
емисии и ЕРЕ не може да бъдат предавани за 
изпълнение на задължението по чл. 48, ал. 1.
(7) Лицата по ал. 1 имат право да поискат 
замяна на СЕРЕ и ЕРЕ с квоти от инсталации 
по реда на чл. 60 от Регламент (ЕС) № 389/2013.
Чл. 50. (1) Квотите, предадени в съответ­
ствие с чл. 48, се анулират до 30 юни всяка 
година.
(2) Доброволно анулиране на квоти по ис­
кане на титуляри на партиди се извършва по 
реда на чл. 68 от Регламент (ЕС) № 389/2013.
(3) Анулираните по реда на ал. 2 квоти не 
подлежат на възстановяване освен в случаите, 
предвидени в Регламент (ЕС) № 389/2013.
(4) Анулирани квоти не може да бъдат 
вписвани като предадени за отчитане на как­
вито и да е емисии.
Чл. 51. (1) Изпълнителният директор на 
ИАОС разпределя безплатните количества 
квоти на инсталации на годишна база, опре­
делени по реда на чл. 47, ал. 1 и 3.
(2) Квотите за емисии на парникови газо­
ве, издадени от 1 януари 2013 г. нататък, са 
валидни за емисии за 8-годишни периоди с 
начало 1 януари 2013 г.
(3) В срок 4 месеца след началото на всеки 
период по ал. 2 изпълнителният директор 
на ИАОС отменя квотите, които вече не са 
валидни и не са върнати и анулирани, в съ­
ответствие с чл. 48 и 50.
(4) Изпълнителният директор на ИАОС, в 
замяна на отменените квоти по ал. 3, издава 
квоти за текущия период на лицата, чиито 
квоти са отменени.